**SKAIDROJUMS**

Jelgavas pilsētas pašvaldības 2019. gada 31. janvāra saistošajiem noteikumiem Nr.19-2 “Par Jelgavas pilsētas pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai”

|  |  |
| --- | --- |
| Noteikumu **punkts 5.1.** | Pašvaldības līdzfinansējumu nepiešķir, ja:5.1. daudzdzīvokļu dzīvojamā mājā juridiskai personai pieder vairāk par 25% no dzīvojamās mājas dzīvokļu īpašumiem |
| *Skaidrojums*  | *Izvērtējot iesniegto iesniegumu, tiks iegūta informācija par dzīvokļu īpašniekiem – vai tā ir fiziskā, vai juridiskā persona.* *Pamatojoties uz Zemesgrāmatā norādītām dzīvokļu īpašumu kopīpašuma domājamām daļām, tiks saskaitītas juridisko personu īpašumā esošo dzīvokļu īpašumu domājamās daļas dzīvojamā mājā un aprēķināts, cik procentus pret kopējām domājamām daļām sastāda juridiskām personām piederošie īpašumi*  |

|  |  |
| --- | --- |
| Noteikumu **punkts 5.3.** | Pašvaldības līdzfinansējumu nepiešķir, ja:5.3. uz līdzfinansējuma pieteikuma iesniegšanas brīdi pieslēgums centralizētajai kanalizācijas sistēmai jau ir izbūvēts vai ir uzsākta tā būvniecība |
| *Skaidrojums*  | *Iesniedzot pieteikumu, pielikumā jāpievieno SĀKOTNĒJAIS APLIECINĀJUMS, ka pieslēgums centralizētai kanalizācijas sistēmai nav izbūvēts, kā arī nav uzsākta tā būvniecība* |

|  |  |
| --- | --- |
| Noteikumu **punkts 6.3.** | Pašvaldības līdzfinansējums tiek piešķirts:6.3. par vienģimeņu dzīvojamām mājām, ja pieslēguma izbūvi pie ielas sadzīves kanalizācijas tīkla atzara zemes īpašuma robežās veic īpašnieks saskaņā ar Ministru kabineta 2017. gada 9. maija noteikumu Nr.253 "Atsevišķu inženierbūvju būvnoteikumi" 18.punktu – **15.00 *euro* par viena vesela kanalizācijas tīkla metra** izbūvi (tai skaitā skatakas), bet **nepārsniedzot 500.00 *euro*** par pieslēguma izbūvi |
| *Skaidrojums* |
| **Plānotais pieslēguma garums, saskaņā ar inženiertīkla pievada novietojuma plānu.***(norādīt veselus būvdarbu m)* | **Iesniedzēja prognozētās pieslēguma būvdarbu izmaksas**(*norādīt summu euro*) | **Vēlamais pašvaldības līdzfinansējums pieslēguma būvdarbiem**(*norādīt summu euro*) |
| ***Piemērs Nr.1:*** |
| *Ja plānotais pieslēguma kopējais garums\* ir* ***11,2 m****, tad tas jānorāda veselos būvdarbu metros, kas ir 11 m.* | *11 m (plānotais pieslēguma garums) X 15 EUR (piešķiramā līdzfinansējuma daļa par katru izbūvējamo metru) =165 EUR.* | *Pašvaldības līdzfinansējums tiek aprēķināts kā kolonnā “Iesniedzēja prognozētās pieslēguma būvdarbu izmaksas”, nepārsniedzot Noteikumā norādīto līdzfinansējuma apmēru 500 EUR.* |
| **11 m** | **165 EUR** | **165 EUR** |
| ***Piemērs Nr.2:*** |
| *Ja plānotais pieslēguma kopējais garums\* ir* ***11,8 m****, tad tas jānorāda veselos būvdarbu metros, kas ir 11 m.* | *11 m (plānotais pieslēguma garums) X 15 EUR (piešķiramā līdzfinansējuma daļa par katru izbūvējamo metru) =165 EUR.* | *Pašvaldības līdzfinansējums tiek aprēķināts kā kolonnā “Iesniedzēja prognozētās pieslēguma būvdarbu izmaksas”, nepārsniedzot Noteikumā norādīto līdzfinansējuma apmēru 500 EUR.* |
| **11 m** | **165 EUR** | **165 EUR** |
| ***Piemērs Nr.3:*** |
| *Ja plānotais pieslēguma kopējais garums\* ir* ***35,8 m****, tad tas jānorāda veselos būvdarbu metros, kas ir 35 m.* | *35 m (plānotais pieslēguma garums) X 15 EURO (piešķiramā līdzfinansējuma daļa par katru izbūvējamo metru) =525 EURO.* | *Pašvaldības līdzfinansējuma apmērs nepārsniedz 500 EUR.* |
| **35 m** | **525 EUR** | **500 EUR** |

\* *Plānotais pieslēguma garums ir pievada novietojuma plānā norādīto kopējo izbūvējamo metru līdz mājas fasādei vai citai pievada novietojuma plānā norādītai pieslēguma vietai esošai kanalizācijas sistēmai kopsumma.*

|  |  |
| --- | --- |
| Noteikumu **punkts 9.1.2.** | Iesniedzējs, lai pieteiktos pašvaldības līdzfinansējuma saņemšanai, SIA "JELGAVAS ŪDENS" iesniedz pieteikumu, kas sastāv no šādiem dokumentiem:9.1.2. spēkā esošās, saskaņotās Apliecinājuma kartes[[1]](#footnote-1) kopijas, uzrādot oriģinālu, par pieslēguma izbūvi ar Jelgavas pilsētas pašvaldības Būvvaldes (turpmāk – būvvalde) atzīmi par būvniecības ieceres akceptu. Apliecinājuma kartes kopija ir jāiesniedz papīra formā |
| *Skaidrojums*  | 1. *Ja būvniecības dokumentācija iesniegta Būvniecības Informācijas Sistēmā (BIS) (www.bis.gov.lv), pieteikuma iesniedzējam jāiesniedz Apliecinājuma kartes izdruka.*
2. *Ja dokumenti tiek iesniegti elektroniski, parakstīti ar drošu elektronisko parakstu – pievieno apliecinājuma kartes elektronisko kopiju (.pdf failu formātā).*
3. *Lai pārliecinātos par Būvvaldes atzīmi par būvniecības ieceres akceptu, jāiesniedz Jelgavas pilsētas pašvaldības administrācijas Būvvaldes izsniegtā Lēmuma par būvniecības ieceres akceptēšanu izdruka.*
 |

|  |  |
| --- | --- |
| Noteikumu **punkts 21.1.1.** | Iesniedzējam pēc pieslēguma izbūves pabeigšanas SIA "JELGAVAS ŪDENS" jāiesniedz:21.1.1. dokuments, kas apliecina pieslēguma izbūvi un nodošanu ekspluatācijā (Būvvaldes atzīme Apliecinājuma kartē par būvdarbu pabeigšanu) |
| *Skaidrojums*  | *Ja būvniecības dokumentācija iesniegta Būvniecības Informācijas Sistēmā (BIS) (www.bis.gov.lv), pieteikuma iesniedzējam jāiesniedz Jelgavas pilsētas pašvaldības administrācijas Būvvaldes izsniegtā lēmuma ar atzīmi par būvdarbu pabeigšanu izdruka.* |

|  |  |
| --- | --- |
| Noteikumu **punkts 21.1.4.** | Iesniedzējam pēc pieslēguma izbūves pabeigšanas SIA "JELGAVAS ŪDENS" jāiesniedz:21.1.4. attiecīgās kredītiestādes apliecinātā maksājuma uzdevuma oriģinālu vai būvkomersanta izsniegto stingrās uzskaites kvīti, kas apliecina būvkomersanta izrakstītā rēķina apmaksu vismaz līdzfinansējuma līgumā norādītajā iesniedzēja apmaksājamās summas apmērā |
| *Skaidrojums*  | 1. *Attiecīgās kredītiestādes apliecinātā maksājuma uzdevuma oriģināla vietā Iesniedzējs var iesniegt internetbankā veiktā maksājuma dokumenta izdruku PDF formātā.*
2. *Iesniedzējam jāiesniedz Būvkomersanta izrakstītā rēķina kopija.*
 |

|  |  |
| --- | --- |
| Noteikumu **punkts 24.** | 24. SIA "JELGAVAS ŪDENS" ieskaita līdzfinansējuma līgumā norādītajā iesniedzēja kontā pašvaldības līdzfinansējumu |
| *Skaidrojums*  | *Līdzfinansējums tiek ieskaitīts tikai iesnieguma iesniedzēja kontā.* |

1. Atbilstoši spēkā esošo likumdošanas aktu prasībām šeit un turpmāk tekstā jāiesniedz Apliecinājuma kartes vai Paskaidrojuma raksta būvniecības ieceres dokumentācija. [↑](#footnote-ref-1)